《列子观》
宋代·华镇

日日鸡声马上闻，鉴中不是少年身。倦从客路长摇辔，喜得真祠暂拂尘。

仙驭不归风自好，遗编长诵意弥亲。隋珠轻用弹黄雀，愧汝当年辞粟人。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。